छात्रों ने पंजाबी, पहाड़ी, नाटी इत्यादि गानों पर खूब धमाल मचाया। प्रधानाचार्य अमित ठाकुर ने कार्यक्रम के अंत में वार्षिक रिपोर्ट पढ़कर सुनाई। इसमें स्कूल और छात्रों की उपलब्धियों को विस्तार से बताया गया। स्कूल के 20 छात्रों का चयन राज्यस्तरीय खेलकूद प्रतियोगिता में हुआ है। इसके साथ ही पांच छात्रों का चयन सांसद भारत दर्शन योजना के लिए किया गया है। मुख्यातिथि ने अभिभावकों से बच्चों को मोबाइल और दोपहिया वाहनों से दूर रखने का आह्वान किया। इस दौरान सांसद ने भविष्य में न्यू ईरा स्कूल में शूटिंग रेंज खोलने का भी आश्वासन दिया। वहीं कमलेश कुमारी ने भी छात्रों का मार्गदर्शन किया और छात्रों को बोर्ड परीक्षाओं में बेहतर परिणाम के लिए प्रोत्साहित किया। कार्यक्रम के अंत में मुख्यातिथि ने स्कूल के मेधावी छात्रों और खिलाड़ियों को मेडल और पुरस्कार देकर सम्मानित किया।